เรื่องร้องเรียน: มีคนสร้างหุ่นจำลองตั้งไว้ที่เกาะกลางถนน ทำได้ด้วยเหรอ มันแอบบดบังทัศนียภาพด้วย สงสัยเรื่องลิขสิทธิ์ด้วย
การดำเนินการของเจ้าหน้าที่: เรียน ท่านผู้แจ้งข้อมูล  สำนักงานเขตสัมพันธวงศ์ ขอชี้แจงประเด็นการตั้งวางหุ่นยนต์ ณ บริเวณวงเวียนข้าวหลาม ดังนี้ 1. วัสดุที่นำมาใช้ในการสร้างหุ่นยนต์ตัวดังกล่าว ประกอบด้วย เฟืองรถยนต์ ชิ้นส่วนของอะไหล่เก่า มาประกอบกันเป็นหุ่นยนต์ ซึ่งผู้ค้าอะไหล่เก่าในพื้นที่เขตสัมพันธวงศ์ ให้ความอนุเคราะห์สนับสนุนค่าใช้จ่ายในการจัดหาหุ่นยนต์  2. การนำหุ่นยนต์มาตั้งวางบริเวณดังกล่าว มีวัตถุประสงค์เพื่อต้องการสร้างเป็นแลนมาร์ค หรือจุดเช็คอิน ให้นักท่องเที่ยวทั้งชาวไทยและชาวต่างชาติ หรือผู้ที่สัญจรผ่านไปมาได้ถ่ายรูป และเพื่อต้องการสื่อว่า “ย่านตลาดน้อย” เป็นย่านเชียงกงแห่งแรกของประเทศไทย  3. หลังจากติดตั้งหุ่นยนต์เรียบร้อยแล้ว สำนักงานเขตมีแผนการดำเนินการในการติดตั้งระบบโซล่าเซลล์ เพื่อใช้ในการผลิตกระแสไฟฟ้าส่องสว่างบริเวณหุ่นยนต์ในยามค่ำคืน รวมถึงการประดับ ตกแต่งไฟ แสง สี ให้ย่านตลาดน้อยสวยงาม ใช้ดึงดูดนักท่องเที่ยวจากย่านเยาวราชให้เดินมาย่านตลาดน้อยยามค่ำคืน เพื่อกระตุ้นการค้าและการท่องเที่ยวย่านตลาดน้อย  4. ปัจจุบันสำนักงานเขตขอความร่วมมือกับธนาคารกรุงไทย สาขาเยาราช มาร่วมทำ Corporate Social Responsibility (CSR) เพื่อช่วยกระตุ้นการท่องเที่ยวย่านตลาดน้อยให้กลับมาคึกคักมีชีวิตชีวา อีกครั้ง  โดยไม่ใช้งบประมาณของทางราชการ  5.สำนักงานเขตได้ตรวจสอบเรื่องลิขสิทธิ์จากบริษัทที่ดูลิขสิทธิ์ของ marvel กับทาง anime ญี่ปุ่นแล้ว ไม่พบปัญหา เนื่องจากไม่ได้สร้างเลียนแบบหรืออ้างอิงภาพยนต์แค่ประการใด เพียงมีการใช้สีที่ทำให้คนนึงถึงหุ่นยนต์ในภาพยนต์เท่านั้น  สำนักงานเขตสัมพันธวงศ์ ขอขอบคุณสำหรับความคิดเห็นและข้อเสนอแนะที่ท่านได้แนะนำ และจะนำข้อเสนอแนะดังกล่าวมาพิจารณาต่อไป
ความเห็นของผู้แจ้ง: ตอบคำถามรวดเร็ว
พื้นที่: แขวงตลาดน้อย เขตสัมพันธวงศ์ กรุงเทพมหานคร